[{"text_idx": "#000000", "text": "UNESCO u\u0308hendkoolide projekt \u201eCube of Freedom\u201d"}, {"text_idx": "#000001", "text": "UNESCO u\u0308hendkoolide vo\u0303rgustiku La\u0308a\u0308nemere projekt 2022/23 o\u0303ppeaastal"}, {"text_idx": "#000002", "text": "Projektiga seotud tegevusi planeerisid ja viisid la\u0308bi Rohelise kooli keskkonnato\u0308o\u0308ru\u0308hma liikmed."}, {"text_idx": "#000007", "text": "Su\u0308gisel valisime Rohelise Kooli keskkonnato\u0308o\u0308ru\u0308hmaga 4 teemat, millele oma tegevuste planeerimisel ja la\u0308biviimisel keskendusime."}, {"text_idx": "#000008", "text": "Ja\u0308a\u0308tmed \u2013 07.10 osalesime to\u0308o\u0308ru\u0308hma liikmete ja kooliso\u0308o\u0308kla juhatajaga konverentsil \u201cKeskkonnaso\u0303bralik koolitoit= tervislik koolitoit\u201d Tartu Loodusmajas."}, {"text_idx": "#000009", "text": "Oktoobris tegid o\u0303pilased informaatika tundides toiduraiskamist va\u0308hendama kutsuvaid plakateid, millest parimad panime to\u0308o\u0308ru\u0308hma liikmetega kooli so\u0308o\u0308klasse."}, {"text_idx": "#000010", "text": "19.-26.11 vo\u0303tsime kogu kooliga osa u\u0308leeuroopalisest ja\u0308a\u0308tmetekke va\u0308hendamise na\u0308dalast. O\u0303pilased said kududa kangastelgedega kaltsuvaipa ja o\u0303ppisid vaibamaterjali ette valmistama."}, {"text_idx": "#000011", "text": "19.-26.11 tegid o\u0303pilased kunstnik Paul Rodgersi juhendamisel kunstiinstallatsiooni tekstiilija\u0308a\u0308tmetest."}, {"text_idx": "#000012", "text": "Jo\u0303ulueelsel klasside kaunistamisel kasutasime taaskasutatavaid materjale."}, {"text_idx": "#000013", "text": "Detsembris toimus Kohila KHK-s vanadest kalendritest, ajalehtedest ja tapeetidest kinkekottide, kaartide ja u\u0308mbrike valmistamise to\u0308o\u0308tuba koolipere liikmetele."}, {"text_idx": "#000014", "text": "Pru\u0308gi- 12.-16.09 osalesime kogu kooliga Maailmakoristuspa\u0308eval."}, {"text_idx": "#000015", "text": "18.10 osales kooli meeskond praktiliste loovto\u0308o\u0308de vo\u0303istlusel \u201cPru\u0308giretseptid 2022\u201d Tallinna Tehnikau\u0308likoolis"}, {"text_idx": "#000016", "text": "23-29.01 osalesime kogu kooliga Digikoristusna\u0308dalal."}, {"text_idx": "#000018", "text": "Detsembris osalesid o\u0303pilased rahvusvahelisel La\u0308a\u0308nemere veebiviktoriinil."}, {"text_idx": "#000019", "text": "Elurikkus\u2013 24.-25.10 osalesid Rohelise kooli to\u0308o\u0308ru\u0308hma o\u0303petajad Keskkonnahariduse konverentsil \u201c Elurikkus on la\u0308hedal\u201d."}, {"text_idx": "#000020", "text": "UNESCO La\u0308a\u0308nemere projekti raames tegime o\u0303pilastega septembris ja mais Keila jo\u0303e vaatlusi, kus ma\u0308a\u0308rasime taimi ja loomi ning arutasime teemal, miks elurikkust on vaja."}, {"text_idx": "#000021", "text": "To\u0308o\u0308ru\u0308hma o\u0303petajad osalesid u\u0308hendkoolide Harrastusteaduse kursusel."}, {"text_idx": "#000022", "text": "6.klasside o\u0303pilased rajasid looduso\u0303petuse tundides kooli o\u0303ue kompostikasti ja uurisid mulla teket ja mulla elustikku."}, {"text_idx": "#000023", "text": "Ma\u0308rts-mai osalesid kooli o\u0303pilased projektis \u201e Tere, kevad! 2023\u201c"}, {"text_idx": "#000024", "text": "juunil osalesid to\u0308o\u0308ru\u0308hma liikmed ja osad o\u0303pilased loodusainete tundides Rohekooli konverentsil veebi vahendusel."}, {"text_idx": "#000025", "text": "Maailmakoristuspa\u0308ev \u2013 tegime kogu kooliperega pru\u0308gist puhtaks kooli u\u0308mbruse ja Keila jo\u0303e koolipoolse kaldariba 1km ulatuses."}, {"text_idx": "#000026", "text": "U\u0308leeuroopaline ja\u0308a\u0308tmetekke va\u0308hendamise na\u0308dal\u2013 ko\u0303ikide klasside o\u0303pilased, kes soovisid, said osa vo\u0303tta u\u0308hisest kaltsuvaiba kudumisest."}, {"text_idx": "#000028", "text": "Tekstiilija\u0308a\u0308tmeid o\u0303ppisime kasutama kunstis la\u0308bi suure kunstiinstallatsiooni loomise kooli fuajeesse."}, {"text_idx": "#000029", "text": "Koolitoidu raiskamise va\u0308hendamine \u2013 peale 8. kl o\u0303pilaste poolt loodud toiduraiskamise va\u0308hendamisele suunavate plakatite panekut kooli so\u0308o\u0308klasse, va\u0308henes mingil ma\u0308a\u0308ral toiduja\u0308a\u0308tmete teke, mis varem tekkis liigse toidu to\u0303stmisest taldrikule mida hiljem a\u0308ra ei so\u0308o\u0308dud."}, {"text_idx": "#000030", "text": "Veena\u0308dal\u2013 Vee teemalisi u\u0308ritusi oli tervele kooliperele, O\u0303pilaste teadlikkus puhtast veest, selle ta\u0308htsusest ja keskkonnateadlikust kasutamisest kasvas. Algklassi o\u0303pilased said ma\u0308ngida looduso\u0303petuse tundides veeringka\u0308igu ma\u0308ngu ja arutada kuidas veepiisake ra\u0308ndab, 5.-6. klassidele toimusid Keskkonnaameti spetsialisti Marika Ma\u0308nnil loengud\u201c Mina ja vee tarbimine\u201c 7. klassid ka\u0308isid Kohila KHK poolt koostatud avastusrajal \u201cPuhta vee ja\u0308lgedes\u201c 8. klassid la\u0308bisid programmi \u201e Joogivee kvaliteet ja po\u0303hjaveed kaitse karstialal\u201c 9. klassid koostasid esitlused ja tegid ettekanded La\u0308a\u0308nemere keskkonnaprobleemide kohta. Rahvusvahelisel vee pa\u0308eval toimus u\u0308lekooliline veeku\u0308sitlus ja ja gu\u0308mnasistidele toimus Keskkonnakonverents, kraanivee degusteerimine ja va\u0308itlus\u201c Pudeli vo\u0303i kraanivesi?\u201c Ko\u0303ikidel klassidel oli vo\u0303imalus ku\u0308lastada Kohila KHK-s ra\u0308ndna\u0308itust \u201eSoome laht\u201c"}, {"text_idx": "#000031", "text": "Keila jo\u0303e vaatlused seoses UNESCO u\u0308hendkoolide La\u0308a\u0308nemere projektiga- koosto\u0308o\u0308s Keskkonnaameti spetsialistide Marika Ma\u0308nnil ja Reet Kristian ja loodusainete o\u0303petajatega said ko\u0303ik kooli 5. ja 8. klasside o\u0303pilased, kelle o\u0303ppekavas on looduso\u0303petuses teema Jo\u0303gi ja bioloogias teema Selgrootud, osaleda vee \u2013elustiku uurimises ja liikide ma\u0308a\u0308ramises. Keila jo\u0303est leitud ja ma\u0308a\u0308ratud liigid paneme ka PlutoF keskkonda. Ma\u0308a\u0308ratud liikide abil saime teada seda, et Keila jo\u0303e vee seisund Kohilas on hea, sest siin elavad valdavalt liigid, kes elavad puhtas vees ja mo\u0303ned liigid, kes taluvad mo\u0303o\u0303dukat stressi."}, {"text_idx": "#000032", "text": "O\u0303ppeprogramm \u201cPo\u0303hja-Eesti pankrannik\u201d Muraste Looduskoolis"}, {"text_idx": "#000034", "text": "Reis algas 18. ma\u0308rtsi o\u0303htul, kui saime kokku lennujaamas, kust lendasime otse Bru\u0308sselisse. Lendamine oli niivo\u0303rd po\u0303nev ja seal oli va\u0308ga ilus vaade, millest tegime ko\u0303ik palju pilte. Kohale jo\u0303udnud, liikusime rongiga Leuvene\u2019i, kus istusime u\u0308mber teise rongi, millega so\u0303itsime Liege\u2019sse. Rongijaamas olid meil vastas kaks o\u0303petajat ja u\u0308ks pere. Mikk ja Markos la\u0308ksid kaasa u\u0308he o\u0303petajaga, Kadri teise o\u0303petaja ning mina (Kethe Marleen) perega."}, {"text_idx": "#000035", "text": "Esmaspa\u0308eval la\u0308ksime 8.30 kooli, kus toimus koosviibimine, mille jooksul o\u0303ppisime u\u0308ksteist paremini tundma erinevate ta\u0308helepanuma\u0308ngude abil. Edasi oli paus, kus meile na\u0308idati kooli. Enne seda oli ku\u0308ll suur segadus, sest keegi ei selgitanud midagi, aga hiljem sujus asi juba paremini. Peale pausi toimusid esitlused, kus iga riik tutvustas lu\u0308hidalt oma maad ja kooli. Esitlused tehtud viidi meid Liege\u2019i tuurile. Meile na\u0308idati erinevaid ta\u0308htsaid hooneid ning ra\u0308a\u0308giti neist lu\u0308hidalt. Uuem kogemus oli meile see, et treppe oli palju pikki trepp nende a\u0308a\u0308res olid eramajad. Arutasime veel omavahel, kuidas nad omale mo\u0308o\u0308blit koju saavad viia."}, {"text_idx": "#000036", "text": "Teisipa\u0308ev algas rongijaamas, kust asusime ko\u0303ik teele Maastrichti, mis asub Hollandis. Maastrichtis ka\u0308isime algul ringi ko\u0303ik koos. Me jalutasime ringi nii, et u\u0308ks Belgia o\u0303petaja ra\u0308a\u0308kis, mis miski on. Seal oli palju huvitavat: na\u0308iteks paljudes kohtades olid vees na\u0308ha jalgrattaid, mis on ilmselt Hollandis tavaline, sest jalgratastega so\u0303idavad va\u0308ga paljud."}, {"text_idx": "#000037", "text": "Hiljem, kui ring tehtud, oli paar tundi vaba aega, mille ka\u0308igus mina ja Markos ka\u0308isime algul so\u0308o\u0308mas paari teisest riigist o\u0303pilasega ning Mikk ja Kadri ka\u0308isid so\u0308o\u0308mas koos o\u0303petajaga. Hiljem po\u0303ikasime vaba aja veetmiseks sisse peaaegu igasse poodi, mis olid ta\u0308nava a\u0308a\u0308res, mida mo\u0308o\u0308da sai rongijaama. Kui mina ja Markos olime rongijaama jo\u0303udnud, olid osad teistest riikidest o\u0303pilased ka kohal ning proovisid ma\u0308ngida klaverit, mis asus rongijaamas sees. Ka mina proovisin ma\u0308ngida Kariibimere piraatide tunnuslugu ja see la\u0308ks teistele nii peale, et nad hakkasid ka proovima. Kui ko\u0303ik olid lo\u0303puks kohal, oli aeg minna rongile ning kui olime tagasi Liege\u2019s, la\u0308ksid enamus meist oma kodudesse."}, {"text_idx": "#000038", "text": "Kolmapa\u0308ev algas 8.30 koolis, kus me ko\u0303ik kokku saime. La\u0308ksime ko\u0303ik o\u0303petajate so\u0308o\u0308gisaali ja hakkasime tegema erinevaid asju. Mina, Mikk, Kadri ja osad teised veel istutasime erinevaid seemneid. Pa\u0308rast seda pidime o\u0303ue minema ning seal rohima. Markos ja teised tegid ka\u0308sito\u0308o\u0308d ning meisterdasid erinevatest asjadest midagi a\u0308gedat. Lo\u0303unal sai kool la\u0308bi ning oli vaba pa\u0308rastlo\u0303una, mille ka\u0308igus osad koju ning osad linna peale la\u0308ksid. Mina ja Markos la\u0308ksime teistega koos linna. Algul oli tohutu seadus, sest pidime osade vo\u0303o\u0303rustajaid ootama, kes olid tunnis. Lo\u0303puks olid ko\u0303ik koos ning me la\u0308ksime kesklinna so\u0308o\u0308ma. Peale so\u0308o\u0308mist la\u0308ksin mina pere juurde ja Markos teistega koos vanasse mahaja\u0308etud majja pildistama ja aega veetma."}, {"text_idx": "#000039", "text": "Neljapa\u0308ev algas hommikul koolis, kus me taas ko\u0303ik kogunesime. Kui ko\u0303ik kohal olid, la\u0308ksime bussi ja so\u0303itsime linnast va\u0308lja eelajaloomuusiumi. Algul oli aega ja saime saalis paari va\u0308ljapanekut vaadata, siis jagati meid kahte ru\u0308hma: need, kes oskavad prantsuse keelt ja need, kes oskavad inglise keelt. Seega olid u\u0308hes ru\u0308hmas belglased ja hispaanlased ning teises grupis eestlased, portugallased ja sakslased. Meie ru\u0308hm liikus esialgu sees ning meile na\u0308idati erinevaid vanu esemeid ja kive. Kui need vaadatud said, liikusime ka meie o\u0303ue. Saime endale kiivrid ja kui teine ru\u0308hm va\u0308lja oli tulnud la\u0308ksime koos oma grupiga kaevandusse. Na\u0308gime kaevanduses nahkhiiri, stalagmiite ja stalaktiite. Meile ra\u0308a\u0308giti ka kuidas see ko\u0303ik seal tekkis. Seal ka\u0308idud ka\u0308isime vaatamas vana talumaja, kus me natuke istusime ja aega veetsime."}, {"text_idx": "#000040", "text": "Peale seda la\u0308ksime u\u0308hte majakesse, kus meile o\u0303petati kuidas kivist nuge teha. See oli algul rasse, sest tuli leida o\u0303ige koht, et saada piisavalt hea nuga. Edasi oli so\u0308o\u0308gipaus, kus igau\u0308ks so\u0303i kodust kaasa antud toite, meie muidugi ostsime sealt veel friikaid ka. Pausi ajal osad meist ma\u0308ngisid kaarte. See oli omamoodi kogemus, sest olime eri rahvustest, kahjuks sai paus liiga ruttu otsa ja viimaks vo\u0303itjat ei selgunud. Peale so\u0308o\u0308mist la\u0308ks meie grupp teise majakesse ning seal juba o\u0303petati kuidas teha tuld. Algul oli raskusi sellega, kuidas on o\u0303ige puhuda ja hoida neid asju, kuid hiljem saime ko\u0303ik hakkama."}, {"text_idx": "#000041", "text": "Reede algas koolis, kus kogunesime, et minna avastama Belgia ko\u0303ige ko\u0303rgemat tippu ja ka\u0308ia rabamatkal. Enne minekut la\u0308ksime ja vo\u0303tsime osadele kummikud ning siis so\u0303itsime kohta, kus ootasid meid juba kaks giidi. Meid jaotati uuesti gruppidesse. La\u0308ksime rabateele jalutama. Meie giid oli ha\u0308sti tore: ta ra\u0308a\u0308kis meile palju lugusi na\u0308iteks, et rabas need, mis meie jaoks on Pokud on nende juttudes surnud inimeste juuksed. Peale matka oli meil so\u0308o\u0308gipaus ning osa meist kasutas vo\u0303imalust pildistada linde ja hiiri. Paus la\u0308bi, la\u0308ksime oma ru\u0308hmaga vaatama na\u0308itust ning vaatasime lu\u0308hifilmi, mis oli kahjuks saksa keeles ning me ei saanud midagi aru. Sellega lo\u0303ppes meie pa\u0308ev seal. Tagasiteel tegime ka va\u0308ikese peatuse, et vaadata nende ko\u0303rgeimat tippu, mis polnud eriline vaatepilt. Kooli jo\u0303udnud, oli meil vaba aeg ning la\u0308ksime linna peale. Enamus la\u0308ks veel viimaseid oste tegema, et oma peredele midagi tuua. Kell seitse saime taas koolis kokku ja pidasime koos u\u0308he ilusa o\u0303htu, kus sai su\u0308u\u0308a ja niisama vestelda. Pa\u0308ris kurb oli sealt a\u0308ra minna."}, {"text_idx": "#000042", "text": "Laupa\u0308eva hommikul viidi meid rongijaama, sest oli aeg liikuda tagasi Eestisse. Ja\u0308tsime peredega hu\u0308vasti ning asusime rongiga teele Bru\u0308sseli lennujaama. Lend oli vahepeatusega Varssavis, kuhu lendasime kaks tundi. Varssavist toimus juba lend Tallinna, kuhu jo\u0303udsime Eesti aja ja\u0308rgi natuke enne kuute. Lennujaamas ootasid meid juba meie pered."}, {"text_idx": "#000043", "text": "Reis oli meile ko\u0303igile va\u0308ga kogemusterohke ja ka lo\u0303bus. Me tahaks sinna va\u0308ga tagasi ning igatseme sealseid inimesi. See ko\u0303ik seal sai nii omaks ja sealsetest vahvlitest ei saa ra\u0308a\u0308kidagi."}, {"text_idx": "#000044", "text": "Kohila Gu\u0308mnaasiumi 1. klasside o\u0303pilased ja lapsevanemad meisterdasid Eesti Vabariigi 100. su\u0308nnipa\u0308eva puhul 100 pesakasti va\u0308ikelindudele. 9. ma\u0308rtsil anti pesakastid pidulikult u\u0308le Kohila valla allasutustele. Vallavanem Heiki Hepner kiitis ettevo\u0303tlikke o\u0303pilasi, lapsevanemaid ja o\u0303petajaid, kes selle projekti ellu viisid. Lisaks mainis ta, et Kohila valla ajaloos pole kunagi varem korraga nii suures koguses uusi elukohti loodud. Suur aita\u0308h selle vahva algatuse eest, Kohila Gu\u0308mnaasiumi 1.a klassijuhataja Anu Rand! Ja loomulikult suured ta\u0308nuso\u0303nad ko\u0303igile peredele, kes pesakaste meisterdasid."}, {"text_idx": "#000045", "text": "Pildigaleriid pidulikust pesakastide u\u0308leandmisest vaata siit."}, {"text_idx": "#000047", "text": "31. jaanuaril toimus Erasmus+ projektiga seotud o\u0303pilaste ja o\u0303petajate o\u0303ppeka\u0308ik Ma\u0308osse, eesma\u0308rgiga ku\u0308lastada Plastrex Europe OU\u0308 tehast. Sooviks oli teada saada, millisel viisil taaskasutatakse meil Eestis plastpakendeid."}, {"text_idx": "#000048", "text": "Ettevo\u0303ttes na\u0308idati uudistajatele, kuidas tehas sorteerib ja to\u0308o\u0308tleb kodumajapidamises tekkivat segaolmeplastikpakendit. Ja seda kogu tootmisprotsessi ulatuses algusest lo\u0303puni. Meeldiv oli to\u0303deda, et meie igapa\u0308evastest olmeja\u0308a\u0308tmetest on vo\u0303imalik toota to\u0303eliselt innovaatilist ja ilmastikukindlat ehitusmaterjali, mis peab vastu aastaid ning leiab kasutust va\u0308ga erinevate toodete na\u0308ol."}, {"text_idx": "#000049", "text": "Pa\u0308rast ettevo\u0303tte ku\u0308lastust ning muljete vahetamist peeti o\u0303pilaste ja o\u0303petajatega koos no\u0303u tegevuskava osas, kuidas vo\u0303tta sel kevadel vastu Erasmus+ projekti koosto\u0308o\u0308partnereid va\u0308lismaalt."}, {"text_idx": "#000051", "text": "Vahva reis algas kell 5.00, mil saime ko\u0303ik Tallinna Lennujaamas kokku, et siis u\u0308heskoos\nminna 7.00 va\u0308ljuva lennuki peale. Lendasime kaks tundi, kuni jo\u0303udsime Mu\u0308ncheni\nlennujaama, kus toimus u\u0308mberistumine, et edasi lennata meie sihtpunkti \u2013 Bonni.\nLennujaamas ootasid meid meie pered, kelle juures Saksamaal viibides elasime. Birgitile oli\nvastu tuldud vastu lausa suure sildiga. Esimene pa\u0308ev mo\u0308o\u0308dus uue pere seltsis, saime\nnendega tuttavaks ja seadsime end oma uues kodus sisse."}, {"text_idx": "#000053", "text": "Kolmandal pa\u0308eval toimus ekskursioon kalafarmi, kus meile ra\u0308a\u0308giti, kuidas seal kalu\nloendatakse, mo\u0303o\u0303detakse ja ma\u0308rgistatakse. Hiljem oli vo\u0303imalus minna iseseisvat Ko\u0308lni, kuhu\nme ka loomulikult la\u0308ksime. Ko\u0308lnis ku\u0308lastasime s\u030cokolaadimuuseumi, kus saime na\u0308ha, kuidas\ntehakse s\u030cokolaadi ning seda ka maitsta. Lisaks selle na\u0308gime tohutut Ko\u0308lni katedraali, mis on"}, {"text_idx": "#000054", "text": "Neljas pa\u0308ev mo\u0308o\u0308dus Eifeli rahvuspargis. Sealne aeg mo\u0308o\u0308dus lo\u0303busalt, sest giid oli lisanud\noma programmi huvitavaid ma\u0308nge. Ilm oli eriti pa\u0308ikesepaisteline ja sobilik matkamiseks ning\nsaime teada, et selles rahvuspargis leidub erinevaid looma- ja linnuliike. Ise me kahjuks\nu\u0308htegi looma ega lindu ei na\u0308inud, kuid sellegipoolest oli pa\u0308ev va\u0308ga tore."}, {"text_idx": "#000055", "text": "Viiendal pa\u0308eval ku\u0308lastasime Bonni botaanikaaeda, kus meile ra\u0308a\u0308giti natuke taimedest. Seal\nna\u0308gime ka maailma ko\u0303ige suuremat lille. Peale botaanikaaia ku\u0308lastamist suundusime\nAlexander Koenigi muuseumisse, kus saime giidi tulekuni iseseisvalt ringi vaadata. Giid\nra\u0308a\u0308kis esmalt muuseumi ajaloost ning hiljem ootas meid ees praktiline to\u0308o\u0308. O\u0303htul oli u\u0308hine\no\u0303htuso\u0308o\u0308k \u2013 viimane o\u0303htu, kus saime koos olla."}, {"text_idx": "#000056", "text": "Viimane ekskursioonipa\u0308ev oli reede, kui ka\u0308isime oja a\u0308a\u0308res. Seal pidime paarilisega veest\nva\u0308lja so\u0303eluma algseid ja putukate vastseid. Hiljem pidi need liikide kaupa a\u0308ra sorteerima ja\nva\u0308ikese esitluse tegema. Ilm oli vihmane ja jalad said natuke ma\u0308rjaks, kuid tore oli\nsellegipoolest. Pa\u0308eva lo\u0303pus toimusid hu\u0308vastija\u0308tud, kuna see oli viimane kord, kui na\u0308gime\noma reisikaaslasi. Meeleolu muutus nukraks ja mo\u0303nedel tu\u0308drukutel tuli isegi pisar silma, sest\nkoos veedetud aeg oli imetore ja lootsime, et kunagi tulevikus kohtume veel."}, {"text_idx": "#000057", "text": "Kuna lend tagasi toimus alles pu\u0308hapa\u0308eval, oli laupa\u0308eval vaba aeg. Ko\u0303ik ku\u0308lastasid oma\nperedega erinevaid kohti: ka\u0308idi Reini jo\u0303e a\u0308a\u0308res, metsas jalutamas ning isegi Drachenburgi\nlossi juures, mis asub va\u0308ikese ma\u0308e otsas. Lend tagasi koju toimus pu\u0308hapa\u0308eva hommikul kell\n6.50. Meel oli kurb ja perega hu\u0308vasti ja\u0308tta oli raske, sest na\u0308dalaga jo\u0303udsime saada nii\nla\u0308hedaseks ning oli tunne nagu oleks ta\u0308itsa oma pere. Nagu Saksamaale lennates, toimus\nka tagasiteel u\u0308mberistumine Mu\u0308nchenis ja juba keskpa\u0308evaks olimegi Eestis."}, {"text_idx": "#000058", "text": "Kogu projekt oli imetore, sest saime teada nii palju uusi fakte ja teadmisi, na\u0308ha kauneid kohti\nning tutvuda ja suhelda erinevate inimestega, o\u0303ppida tundma teisi kultuure ja rahvuseid.\nSamuti oli huvitav kogemus elada teises riigis ja teises perekonnas, sest saime ja\u0308llegi\ntutvuda teistsuguste tavade ja traditsioonidega. See reis ja\u0308a\u0308b meile va\u0308ga kauaks meelde ja\narvame, et igau\u0308ks, kellel peaks tekkima selline vo\u0303imalus minna na\u0308dalaks teise perre, peaks"}, {"text_idx": "#000060", "text": "Alustasime so\u0303itu Portugali 19. ma\u0308rtsi varahommikul. Lendasime sinna u\u0308he vahemaandumisega Mu\u0308nchenis. Jo\u0303udnud Portosse, hankisime endale rendiautod, et mugavalt liikuda. Otsustasime Porto linnas ringi vaadata ja tutvuda kohalike vaatamisva\u0308a\u0308rsustega. Ka\u0308isime Douro jo\u0303e a\u0308a\u0308res promenaadil ja lasime kohalikus so\u0308o\u0308gikohas endale lo\u0303unaso\u0308o\u0308gi valmistada sealsetele traditsioonidele kohaselt. Peale seda asusimegi teele, ees ootas meid u\u0308le 200 km ma\u0308gist kiirteed. O\u0303htul jo\u0303udsime Bragancasse, kus kooli juures kohtusime oma kasuperedega. Enne kohtumist olime kasuperede suhtes pisut skeptilised, kuid juba tuttavaks saades mo\u0303istsime, et meie muretsemine oli asjata. Kasupered olid va\u0308ga ku\u0308lalislahked, vo\u0303tsid meid kohe kui oma pere liiget. Ko\u0303ige enam pani meid ha\u0308mmastama, et sealsetes kodudes ka\u0308iakse toas va\u0308lisjalano\u0303udes ja traditsioon on hiliso\u0303htul perega koos o\u0303htuso\u0308o\u0308ki nautida."}, {"text_idx": "#000061", "text": "Esimesel pa\u0308eval tutvusime kooliga. Selles koolis o\u0303pivad 7.-12. klass, umbes 1200 o\u0303pilast. Kuna koolimaja on mo\u0303ni aasta tagasi renoveeritud, olid o\u0303ppeklassid ja laborid modernsed. Koolis tutvusime teiste riikide o\u0303pilastega, presentatsioonide kaudu ka nende kodukoolidega . Edasi liikusime Braganca linna ekskursioonile ratastel rongiga. Ka\u0308isime vaatamas linnavalitsuse hoonet, mis asus o\u0308kolinnakus ja mille katusel kasvas muru ning oli palju pa\u0308ikesepaneele. Samuti kasutati taimede kastmiseks kogutud vihmavett. Hiljem ku\u0308lastasime ka Braganca lossi, sealt avanes imeilus vaade linnale. O\u0303htul ka\u0308isime paljude Erasmus+ noortega va\u0308ljas so\u0308o\u0308mas."}, {"text_idx": "#000062", "text": "Teisel pa\u0308eval oli Maailma Puude ja metsa pa\u0308ev, seega istutasime kooli aias maitsetaimi ja puid. Istutamise ajal selgus, et eestlased olid ainsad, kes olid varem istutamisega tegelenud. U\u0308llatav oli ka see, et puid istutati ko\u0303plaga. Peale lo\u0303unat so\u0303itsime Castrelose kalafarmi, kus kasvatati forelle. Meile ra\u0308a\u0308giti vee o\u0308kosu\u0308steemist, forellide ta\u0308htsusest seoses pa\u0308rlikarpidega, kalade kudemisest, na\u0308idati erinevas vanuses maimusid ning oli ka vo\u0303imalus toita kalu so\u0308o\u0308daga. Kalafarmi juurest korjasime samblikke ja istutasime mo\u0303ned puud."}, {"text_idx": "#000063", "text": "Kolmandat pa\u0308eva alustasime koolis keemia laboris, kus uurisime vee omadusi. Hiljem suundusime bioloogia laborisse, kus vaatlesime mikroskoobi all samblikke, mille olime eelmisel pa\u0308eval korjanud. Kuna eelmisel pa\u0308eval sai koolihoovi istutatud palju maitsetaimi, oli vaja nende juurde teha tutvustavad sildid. Siltide koostamisel kasutasime liitreaalsust. Lu\u0308hidalt o\u0308eldes on tegemist lahendusega, mis vo\u0303imaldab osalejatel virtuaalset ja reaalset keskkonda omavahel kombineerida. Selleks kasutasime Aurasma a\u0308ppi, tegime lu\u0308hitutvustuse taimest- ladinakeelne nimi, peamised kasutusalad ja kasulikud toimed."}, {"text_idx": "#000064", "text": "Peale tegevuste lo\u0303ppu suhtlesime teiste noortega ja o\u0303ppisime portugali keelt ning o\u0303petasime neile meie emakeelt. Kuna sel pa\u0308eval oli Laurette su\u0308nnipa\u0308ev, teadsime, et talle tehakse u\u0308llatuspidu. Kui o\u0303ige aeg ka\u0308tte jo\u0303udis, olime oodatud kooli puhvetisse- seal ootas Laurettet paarku\u0308mmend inimest ja pidulikult kaetud su\u0308nnipa\u0308evalaud. Laual oli mitmeid torte, ha\u0308mmingut tekitas fakt, et tortide sisemus koosnes ta\u0308ielikult saiast. Nad lihtsalt armastavad saia. Portugallastel on isegi u\u0308tlus, et kui na\u0308ed tagurpidi saia ja po\u0303levas majas last, pead ko\u0303ige pealt saia u\u0308mber keerama, alles seeja\u0308rel vo\u0303id last pa\u0308a\u0308stma minna. Peo korraldasid Laurette kasupere, mitmed kooli o\u0303petajad ja o\u0303pilased koos kooli direktrissiga. Laulsime u\u0308heskoos su\u0308nnipa\u0308eva laulu, peolt ei puudunud ka o\u0303nnepisarad. Su\u0308nnipa\u0308eva laps kuhjati u\u0308le kingitustega."}, {"text_idx": "#000065", "text": "Neljanda pa\u0308eva hommikul istusime bussile, et so\u0303ita Miranda do Dourosse. Mirandas ku\u0308lastasime hu\u0308droelektrijaama, ka\u0308isime maa-alustes ka\u0308ikudes ning na\u0308gime turbiinide to\u0308o\u0308d. Peale lo\u0303unaso\u0308o\u0308ki kohalikus koolis suundusime kruiisile Douro jo\u0303ele, mis on piiriks Hispaania ja Portugali vahel. Na\u0308gime imeilusaid kaljusid ning kohti, kus pesitsesid haruldased linnud. Peale tegevusrohket pa\u0308eva saime minna koju enda Portugali perede juurde. Ka\u0308rdi kasupere otsustas tol o\u0303htul teha o\u0303htuso\u0308o\u0308gi, kuhu olid kutsutud ka mo\u0303ned teised Erasmus+ noored koos kasuperedega. Laud oli ja\u0308llegi rikkalikult kaetud \u2013 oli olemas eelroog, pearoog ja seitse erinevat magustoitu. Siit ka teadmine, et portugallastel on va\u0308ga olulisel kohal so\u0308o\u0308mine, seda tehakse igal ajal, igas kohas. Seal o\u0308eldakse, et kui o\u0303htuso\u0308o\u0308gilt lahkutakse ilma soovita oksendada, on see solvang. O\u0303htu lo\u0303ppes ja\u0308llegi u\u0308hes baaris, kuhu Ka\u0308rt ja tema kasuo\u0303de hilinesid tervelt 2 ja pool tundi. Sealsetel elanikel on kombeks igale poole hilineda, see loob stressivabama u\u0308hiskonna ning seda ei panda seal pahaks. Viiendat ehk viimast pa\u0308eva alustasime Braganca linna teaduskeskuses, kus tutvustati siidiusside elu ja seda, kuidas me siidi saame . Kuna teaduskeskus paiknes kahes hoones, liikusime edasi teise majja, et uurida kohalikku jo\u0303ge- selle vee reostust ja jo\u0303e u\u0308mbrust. Tegevuste lo\u0303ppedes vo\u0303eti koolimajas kokku sealne projektina\u0308dal. Saime sertifikaadi projektis osalemise kohta ning va\u0308ikese meene. Peale lo\u0303petamist oli vaba pa\u0308rastlo\u0303una, et olla veel oma peredega ja pakkida kohvrid. O\u0303htul toimus koolis ta\u0308nuo\u0303htuso\u0308o\u0308k, ka seal oli laud lookas. Pakuti mitmeid erinevaid Portugali rahvusroogi, o\u0303htuso\u0308o\u0308gilt ei puudunud ka saiast tort, mille peal projekti liikmesriikide lipud, juhuse to\u0303ttu oli Eesti lipp sattunud tordile valet pidi. O\u0303htuso\u0308o\u0308gile ja\u0308rgnes pidu kohalikus baaris. Bragancast pidime lahkuma kesko\u0308o\u0308l, et jo\u0303uda varahommikuks Portosse lennukile. Lahkumine oli raske, soov ja\u0308a\u0308da aga suur. Hu\u0308vastija\u0308tt ei mo\u0308o\u0308dunud pisarateta kellegi jaoks. Ees oli ja\u0308llegi pikk teekond, kuna pa\u0308ev hakkas vara ja lennukile jo\u0303udmiseni me magada ei saanud, ja\u0308ime ko\u0303ik lennukis koheselt magama."}, {"text_idx": "#000066", "text": "Reisilt tulime tugevate emotsioonidega- selle lu\u0308hikese ajaga saime tohutult palju uusi tutvusi ja kogemusi, samuti ka keelepraktikat. Tutvusime la\u0308hedamalt sealse kultuuri ja inimestega ning see riik ja\u0308i meile va\u0308ga su\u0308damesse. Soov tagasi minna on suur ja meid ootavad va\u0308ga tagasi ka meie uued so\u0303brad ja kasupered, kes on lahkesti no\u0303us o\u0308o\u0308maja pakkuma. Meie Portugali reisi tegi nii imeliseks just seltskond, kellega sinna kokku sattusime- eriti o\u0303petaja Veronica ja tema abikaasa Erik, samuti ka meie toredad Laurette ja Kromel. Erasmus+ projekt ja\u0308tkub ning ja\u0308rgmine kohtumine on Saksamaal juba selle aasta oktoobris. Loodame, et need o\u0303nnelikud, kes Bonni minna saavad, naudivad oma reisi sama palju kui meie seda tegime."}, {"text_idx": "#000067", "text": "Kes ku\u0308ll ei tahaks reisida? Aga kes ei tahaks tasuta reisida? Noh, meie klass igatahes tahtis ning kui selline vo\u0303imalus tuli, tegime ko\u0303ik, et sinna reisile ka saada. Augusti lo\u0303pus kuulutas Euroopa Parlamendi infobu\u0308roo Eestis va\u0308lja fotokollaz\u030cikonkursi \u201eEuroopa tulevik\u201c, mille vo\u0303itjad saaksid osaleda Euroscola projektis ning so\u0303ita auhinnarisile Euroopa Parlamenti Strasbourgi. See on igaaastane projekt, millest saavad osa vo\u0303tta ko\u0303ik gu\u0308mnaasiumid ja kutseo\u0303ppeasutused u\u0308le Eesti. Ja kuna eelmisel aastal ja\u0308ime osalemisega ja\u0308nni, otsustasime end o\u0303petaja Ene Holstingu abiga kokku vo\u0303tta ning konkurss a\u0308ra vo\u0303ita."}, {"text_idx": "#000068", "text": "Septembri alguses registreeris o\u0303petaja meid Euroopa Parlamendi simulatsioonima\u0308ngule, mis oli eeltingimuseks Euroscola konkursil osalemiseks. Mida see ma\u0308ng endast kujutas, seda ei teadnud veel keegi. U\u0308htlasi ta\u0308hendas registreerimine ka seda, et nali sai la\u0308bi ja algas to\u0303sine to\u0308o\u0308 \u2013 pidime valmis tegema va\u0308hemalt neljast pildist vo\u0303i fotost koosneva fotokollaaz\u030ci, jagelema, vo\u0303istlema, valima va\u0308lja kaks parimat ning saatma need vo\u0303istlustulle. Na\u0308dal aega hiljem sai o\u0303petaja kirja, mis teatas, et oleme u\u0308ks kuuest koolist, kes so\u0303idab Strasbourgi. Juhhuu!"}, {"text_idx": "#000069", "text": "Ja\u0308rgmise etapina tuli la\u0308bi ma\u0308ngida see kummaline simulatsioonima\u0308ng, mis, nagu selgus, pole muud, kui parlamendi igapa\u0308eva to\u0308o\u0308 la\u0308bima\u0308ngimine ehk igau\u0308ks sai olla u\u0308ks saadik Euroopa Parlamendist, osaleda komisjonidel, arutleda, ha\u0308a\u0308letada ning vo\u0303tta vastu otsuseid Euroopa tuleviku kasuks. Ma\u0308ngu viis la\u0308bi infobu\u0308roo poolt saadetud ma\u0308ngujuht. Kuna me veel ei teadnud reisi ta\u0308pset kuupa\u0308eva ning kartsime, et see vo\u0303ib mo\u0303ne eksamiga kokku langeda, kaasasime ma\u0308ngu ka 11. klassi o\u0303pilased, kes olid lahkesti no\u0303us ise reisile minema meie asemel, kui selleks oleks tulnud vajadus."}, {"text_idx": "#000070", "text": "Kuid va\u0308he sellest, pidime hakkama tegema ka ettevalmistusi. Ko\u0303igepealt pidime valima va\u0308lja reisile minejad \u2013 kolmeku\u0308mne kahest o\u0303pilasest sai minna vaid kaksku\u0308mmend neli. Keda vo\u0303tta, keda ja\u0308tta? Selgus hoopis, et ja\u0308a\u0308jaid oli rohkem, kui minna soovijaid, seega pidi o\u0303petaja alatute vo\u0303tetega ehk kommidega o\u0303pilased a\u0308ra moosima. Kui grupp koos, pidime moodustama neljased ru\u0308hmad, valima etteantud teema ning selle la\u0308bi to\u0308o\u0308tlema. Valikus oli kuus teemat: keskkond ja taastuvenergia, julgeolek ja inimo\u0303igused, arenguabi, Euroopa tulevik, ra\u0308nne ja migratsioon, noorte to\u0308o\u0308ho\u0303ive."}, {"text_idx": "#000071", "text": "Pa\u0308evad reisini mo\u0308o\u0308dusid u\u0308llatavalt kiiresti ning peagi oligi ka\u0308es aeg pakkida kohvrid ning hakata minema. Kolmapa\u0308eva varahommikul kell kolm oli a\u0308ratus, et veaksime endid uniste silmadega autosse ning po\u0303rutaksime mo\u0308o\u0308da tu\u0308hja Viljandi maanteed lennujaama poole, et kella neljaks kohal olla. Meeldiva u\u0308llatusena jagati meile kohe esimese asjana sularaha, ko\u0303igile tervelt neliku\u0308mmend eurot na\u0308kku. Tuleb tunnistada, o\u0303petajad Ene Holsting ja Margit Pikk said kohe ko\u0303igi silmas plusspunkte, sest tasuta raha on ju ikka tore saada! Tasuta reis, lisaks veidi taskuraha, mis veel tahta? Tegelikult oli raha Euroopa Parlamendi poolt, et saaksime endale u\u0308histranspordis piletid osta. Andnud kohvrid a\u0308ra, la\u0308binud kontrolli, istusime, so\u0303ime, tegime paar u\u0308hisklo\u0303psu ning ronisime lennukile. Hu\u0308vasti Eesti, tere tulemast Frankfurt!"}, {"text_idx": "#000072", "text": "Kohaliku aja ja\u0308rgi kell kolmveerand u\u0308heksa saime jalad lo\u0303puks maha panna. Kohvrid ka\u0308es, hakkasime otsima rohelist tunnelit, mis pidi meid lennujaamast va\u0308lja viima ning siis koridori, mis pidi meid Lufthansa bussi juurde juhatama. Va\u0308lja me saime, aga bussi ei leidnud. Tiirutasime ringiratast lennujaama ees, kuni lo\u0303puks u\u0308helt juhuslikult noormehelt abi ku\u0308sisime ning poole grupiga la\u0308bi maa-aluse tunneli teisele korrusele so\u0303itsime ja lo\u0303puks o\u0303iges suunas o\u0303igesse kohta kohale jo\u0303udsime. Teine pool ja\u0308i koos o\u0303petajatega lennujaama ette maha. O\u0303nneks on meil ko\u0303igil telefonid, mille abil ka teine pool grupist viimaks kohale jo\u0303udis. Peale pisikest pragamist vo\u0303tsime u\u0308he Hiina so\u0308o\u0308gikoha ees istet ning hakkasime aega surnuks lo\u0308o\u0308ma."}, {"text_idx": "#000073", "text": "Kell u\u0308ksteist vahetasime oma kohad Frankfurti lennujaama ekspressbussis olevate kohtade vastu, et so\u0303ita maha paarsada kilomeetrit ning jo\u0303uda lo\u0303puks oma sihtkohta \u2013 Strasbourgi. Peale kahe ja poole tunnist so\u0303itu tervitaski meid paduvihmas Prantsusmaa. Unesegaste ning va\u0308sinuna paterdasime hanereas rongijaama hoonesse u\u0308histranspordi pileteid ostma. Seal aga selgus, et pileteid saab osta vaid krediitkaardiga vo\u0303i sentides, seega pidime leidma vo\u0303imaluse paberraha sentideks vahetada. Kuid tuli va\u0308lja, et Prantsusmaa polnud meie tulekuks valmis ning peale ku\u0308mmekond o\u0303pilast sai masinast raha otsa. Ja nii sai alguse kerjamine... Nali. Tegelikult vo\u0303tsid o\u0303petajad oma kuldava\u0308a\u0308rt kaardikesed rahakotist pa\u0308evavalgele ning soetasid o\u0303nnetute na\u0308gudega o\u0303pilastele vajalikud piletid. Pa\u0308ev muutus kohe palju ro\u0303o\u0303msamaks, kuid kahjuks vaid hetkeks, sest ta\u0308nu meie Eestist kaasa vo\u0303etud giidile astusime bussile, mis so\u0303itis puhta vales suunas. Otsuse to\u0303ttu so\u0303ita liini lo\u0303ppu ja sealt tagasi, so\u0303itsime bussiga mo\u0308o\u0308da linna ringi pea poolteist tundi. Et kirss ikka tordil oleks, seisime bussilt maha tulles veel paar minutit paduvihmas, et giid saaks oma kotist kaardi va\u0308lja otsida, seda uurida ning taas vales suunas liikuma hakata. Olgu ta\u0308natud nutiajastu ning telefoni GPS-id, ta\u0308nu millele saime lo\u0303puks vihma ka\u0308est minema hosteli katuse alla."}, {"text_idx": "#000074", "text": "Kuid ega sellega meie esimese pa\u0308eva saaga veel la\u0308bi ei saanud. Hostel, kus me ja\u0308rgnevad kolm o\u0308o\u0308d o\u0308o\u0308bima pidime, u\u0308letas ko\u0303ikide ootused: puudusid padjad, tekid, linad olid ta\u0308is karvu, uksed ei avanenud, radiaatorid ei to\u0308o\u0308tanud. Veetsime tunnikese hosteli juhatajat piinates ning korda majja lu\u0308u\u0308es, et magamiskohad va\u0308hegi inimko\u0303lblikuks muuta. Oleme ju siiski eestlased. Viimaks oli aeg seal maal, kui asjad olid korras ning tu\u0308hi ko\u0303ht andis tunda. Ku\u0308sides la\u0308hima so\u0308o\u0308gikoha asukohta, saime vastuseks, et peame minema Saksamaale. Egas midagi, panime kamba kokku ja la\u0308ksime jala Saksamaale so\u0308o\u0308ma. O\u0303nneks polnud palju minna, ainult u\u0308ks kilomeeter. Meie esimene o\u0303htu Prantsusmaal lo\u0303ppes, nagu eestlastele ikka kohane, pisikese peoga."}, {"text_idx": "#000075", "text": "Ja\u0308rgmine pa\u0308ev algas meil kell kuus, et 6.50 olla valmis lahkuma Euroopa Parlamenti minekuks. Kuid nagu alati on igas grupis keegi, kes kella ei tunne, misto\u0303ttu venis edasiminek viieteist minuti vo\u0303rra edasi. O\u0303ues tervitas meid taas paduvihm ning hall taevas. U\u0308llataval kombel jo\u0303udsime viisteist minutit enne kaheksat kohale, kuid sisse meid ei lubatud lasta. Pidime seisma va\u0308ljas vihma ka\u0308es ning ootama. Lo\u0303puks, la\u0308biligunenud ning vettinud, saime peale turvakontrolli Euroopa Parlamendi uksest sisse. Meid vo\u0303ttis vastu blond prantslanna, kes tegi kiire sissejuhatuse, jagas ka\u0308tte pa\u0308evaplaanid ning saatis meid hommikuso\u0308o\u0308gilauda, kus saime u\u0308he viilu keeksi ning juua. Ja\u0308rgmise etapina liikusime Parlamendi ko\u0303ige kuulsamasse plenaarsaali \u2013 The Chamber, peamisse no\u0303upidamissaali, kus meid soojalt vastu vo\u0303eti ning saadikute kohtadele istuma pandi. Peale tervitust ning programmi tutvustust pidi iga kohale tulnud kool ennast esitlema, seega saime kuulata 28 eri riigi ettekannet. Vahepeal tehti otseu\u0308lekanne u\u0308he Prantsusmaa saadiku Nathalie Griesbeckiga, kes meile veidi oma to\u0308o\u0308st ra\u0308a\u0308kis ning kellelt said noored poliitikahuvilised ku\u0308simusi esitada. Kuna sel pa\u0308eval sai kuulda va\u0308ga palju erinevaid keeli, pidime kasutama ko\u0303rvaklappe, millest sai kuulda vastavalt valitud keeles osteto\u0303lget. To\u0303lgid ise istusid klaasi taga ning ko\u0303ik, kel soov, said neid ja\u0308lgida."}, {"text_idx": "#000076", "text": "Enne lo\u0303unaso\u0308o\u0308gile minekut kuulasime lisaks itaalia ja prantsuse keelseid poliitilisi ko\u0303nesid, mis kahjuks nii mo\u0303negi unematimaale saatis. Ko\u0303nedele ja\u0308rgnes lo\u0303unaso\u0308o\u0308k, mis ehmatas vist pea ko\u0303iki koole: so\u0308o\u0308kla jo\u0303udes ootas ko\u0303iki ees u\u0308ks saiakukkel ning kausita\u0308is salatit, millest pidi so\u0308o\u0308nuks saama kaheksa inimest. Rahutud ja na\u0308ljased noored liikusid na\u0308rviliselt mo\u0308o\u0308da so\u0308o\u0308klat ringi, kuni viimaks ko\u0308o\u0308gi uksed avanesid ning kokad pasta bologneset va\u0308lja tooma hakkasid. Kuid mitte ainult, lisaks toodi va\u0308lja kuhi puuvilju, viis erinevat kooki, s\u030cokolaadikuklid, s\u030cokolaadikorvikesed ning erinevad jogurtid. Saime end rahus kurguni ta\u0308is su\u0308u\u0308a. Lisaks so\u0308o\u0308misele pidime osalema ka ma\u0308ngus Eurogame, kus neljaliikmelised ru\u0308hmad pidid ringi liikuma, erinevatest rahvustest ma\u0308ngijatega suhtlema ning vastama kaheksateistku\u0308mnele erinevas keeles ku\u0308simusele. Hiljem ku\u0308ll selgus, et ru\u0308hmas tohtis olla igast riigist u\u0308ks liige, aga va\u0308hemalt osalesime ja tegime enda arust o\u0303igesti."}, {"text_idx": "#000077", "text": "Peale lo\u0303unat pidime jagunema vastavalt varasemalt valitud teemadele ning liikuma pisematesse komiteede istungiruumidesse, et maha pidada u\u0308ks po\u0303nev diskussioon. Igas grupis valiti spiiker, kes hiljem teemat ko\u0303igile esitab, ning protokollija, kes ko\u0303ik kirja paneb ning spiikrit suurel komisjonil esitab. Nagu hiljem selgus oli pea igas komisjonis lahkarvamusi ning va\u0308ikeseid vaidluseid. O\u0303nneks olid istujate vahemaad piisavalt suured ning keegi ka\u0308ttpidi kokku ei la\u0308inud. Viimaseks kogunesime taas suurdes plenaarsaalis, kes algas raportite tutvustus ning ha\u0308a\u0308letamine. Saime a\u0308ra kuulata iga grupi va\u0308ited ning ettepanekud, vajadusel esitada ku\u0308simusi ning lo\u0303puks ha\u0308a\u0308letada nagu saadikutele kohane. Kokkuvo\u0303ttes vo\u0303eti viis raportit kuuest vastu."}, {"text_idx": "#000078", "text": "Peale komisjoni, toimus Eurogame\u2019i finaal, kus kahjuks meie omadest keegi osaleda ei saanud. See-eest sai meie o\u0303petaja Ene Holsting o\u0303petajate voorus oma grupiga esimese koha ning va\u0308ikese meene. Kuulasime veel a\u0308ra prantsuskeelse lo\u0303puko\u0303ne, mida meie to\u0303lk enam to\u0303lkida ei viitsinud, kuulasime hu\u0308mni ja sellega lo\u0303ppeski meie tihe pa\u0308ev Euroopa Parlamendis."}, {"text_idx": "#000079", "text": "Nagu ka eelmisel o\u0303htul otsustasime minna Saksamaale so\u0308o\u0308ma, kuid seekord ikka normaalset toitu. Kahjuks oli kell juba peale kaheksat, misto\u0303ttu olid enamus kohad kinni. Siiski leidsime u\u0308he toreda koha nimega Alonso, mille tore omanik meid kohe lauda to\u0303mbas ja kus saime ko\u0303hud rikkalikult ta\u0308is su\u0308u\u0308a ning kuna toitu oli nii meeletult, viisime osa ka la\u0308heduses istuvale kodutule. Et aga vo\u0303tta reisist viimast, otsustasime ise omapead ringi jalutada ning tutvuda ka Saksamaa piiria\u0308a\u0308rse linnaga. Meie kolmas pa\u0308ev algas veidi hiljem, kuid see eest oli vist ko\u0303ige tegusam. Ka ilm oli va\u0308ga kevadine: pa\u0308ike paistis, puhus o\u0303rn tuuleke ning sooja oli pea kaksku\u0308mmend kraadi. Otsustasime vo\u0303imalikult palju ringi liikuda ja tutvuda Strasbourgi linnaga. Alustasime va\u0308ikese ekskursiooniga raudteejaama juurest kuni Strasbourgi katedraalini, kus saime ronida 332 trepiastme ko\u0303rgusele vaateplatvormile. Saime na\u0308ha Prantsusmaa ilu ja vo\u0303lu ning klo\u0303psutada telefonid ta\u0308is selfie\u2019sid. Edasi plaanisime minna kanaliso\u0303idule, aga kuna eelmised kaks pa\u0308eva oli nii hullult sadanud, oli vesi u\u0308le kallaste ning ko\u0303ik so\u0303idud sel pa\u0308eval tu\u0308histatud. Selle asemel saime hoopis paar tundi vaba aega, et tu\u0308hjendada rahakotte, osta magneteid, proovida ko\u0303ike head ja paremat, jageleda inglise keelt mitteoskavate mu\u0308u\u0308jatega ning seista igas pikas ja\u0308rjekorras."}, {"text_idx": "#000080", "text": "Hiljem kolasime veel linna peal ringi, ma\u0308ngisime arhitektuurihuvilisi turiste, ku\u0308lastasime suurt kaubamaja, ostsime veel ninni-na\u0308nni ning, et su\u0308da rahu annaks, la\u0308ksime veel viimast korda Saksamaale. Seekord enne kaheksat, et saaksime ka Saksamaa poode rahaga toetada. Lo\u0303petasime oma poeretke nagu kord ja kohus McDonaldsis, kus nagu u\u0308ks suure pere u\u0308hise laua taha maha potsatasime ja kogu koos oldud reisi ning u\u0308leu\u0308ldse kaheteistaasta parimaid ma\u0308lestusi meenutasime. Tegime veel viimase suure jalutuska\u0308igu piiri taga ning lo\u0303petasime viimase pa\u0308eva u\u0308he mo\u0303nusa kaardima\u0308ngupeoga."}, {"text_idx": "#000081", "text": "Meie tagasitulek algas varahommikul kuue-seitsme paiku, kui pakkisime kohvrid, jalutasime bussi peale ning so\u0303itsime raudteejaama, et seal istuda taas Frankfurti lennujaama ekspressbussi peale ja lennujaama kihutada. Kuid ega seegi kord ei mo\u0308o\u0308dunud ilma viperusteta \u2013 pidime pea lennult maha ja\u0308a\u0308ma. Ei mo\u0303istnud me alguses, kuhu minema peame, ega teadnud, kuhu saame pagasi anda. Lennukipiletite asemel jagas giid meile ka\u0308tte hoopis eelmiste piletite arveid. Hirmust Saksamaale ja\u0308a\u0308da ka\u0308isime la\u0308bi mitmed lennujaama to\u0308o\u0308tajad, kuni leidsime mehe, kes ra\u0308a\u0308kis inglise keelt ja juhatas meid piletite automaadini. Va\u0308risevate so\u0303rmedega ekraani toksides saime viimaks piletid ka\u0308tte, andsime a\u0308ra pagasi, la\u0308bisime turvakontrolli ning tormasime va\u0308ravasse A11, et viimaks ometi tagasi koju saada."}, {"text_idx": "#000082", "text": "Vo\u0303ib su\u0308dame rahus o\u0308elda, et meie 58. lennu viimane u\u0308hine klassiekskursioon oli va\u0308gagi meeldeja\u0308a\u0308v ja to\u0303siselt vinge lennureis ta\u0308is o\u0303nne ja ro\u0303o\u0303mu, nuttu ja naeru. Ta\u0308name su\u0308gavalt oma eestvedajat o\u0303petaja Ene Holstingut, klassijuhataja Margit Pikka ja o\u0303petajaid Paul Rodgersit ja Maili Hepnerit, kes meid korralikult inglise keelega ette ette valmistasid. Aita\u0308h!"}, {"text_idx": "#000083", "text": "UNESCO u\u0308hendkoolide vo\u0303rgustiku kokkuvo\u0303te 2023/2024 o\u0303ppeaastal\nUNESCO u\u0308hendkoolide projekt \u201eCube of Freedom\u201d\nKohila Gu\u0308mnaasium on UNESCO u\u0308hendkoolide ta\u0308isliige\n1. september 2023 Kohila Gu\u0308mnaasiumis\nXIII noorte laulu- ja tantsupidu\nUNESCO u\u0308hendkoolide vo\u0303rgustiku La\u0308a\u0308nemere projekt 2022/23 o\u0303ppeaastal"}, {"text_idx": "#000086", "text": "Kohila valla siseliinide liikluskorraldus alates 01.09.2023"}, {"text_idx": "#000087", "text": "Ko\u0303ikide liinide so\u0303iduplaanid leiab ja Kohila valla kodulehelt."}, {"text_idx": "#000088", "text": "\u2022 Bussid toovad ja viivad o\u0303pilasi spordihoone parklast!\n\u2022 OLULINE! Bussides tuleb o\u0303pilastel so\u0303it valideerida o\u0303pilaspiletiga. Ta\u0308psem info siin."}, {"text_idx": "#000089", "text": "Infotelefon on avatud busside liinil oleku ajal alates 07.25 kuni 19.15."}]